कैलाश सत्यार्थी

कैलाश सत्यार्थी (जनम: ११ जनवरि १९५४) यक भारतीय बाल अधिकार कार्यकर्ता रे बाल-श्रमाऽ विरुद्ध पक्षधर हन्। उन ले सन् १९८० मैं बचपन बचाओ आन्दोलनै स्थापना अर्यो जै पछा बठै उन सन्सार भर्याऽ १४४ देशअन का ८३,००० है बर्ति नन्दिनाअनाऽ अधिकार कि रक्षा खिलाइ काम अरि सकिराइछन्। सत्यार्थ्याऽ कामअनाऽ कारण ले वर्ष सन् १९९९ मैं अन्तरराष्ट्रीय श्रम संघ बठेइ बाल श्रमै निकृष्टतम श्रेणिइन मैं संधि सं॰ १८२ लाइ अङ्गीकृत अरियो, जो आब दुनियाभरि का सरकारअन खिलाइ येइ क्षेत्र मैं यक प्रमुख मार्गनिर्देशक हो।

उनरा काम लाइ विभिन्न राष्ट्रीय रे अन्तरराष्ट्रीय सम्मानअन तथा पुरस्कारअन बठेइ सम्मानित अरीरैछ। इन पुरस्कारअन मैं वर्ष सन् २०१४ को नोबेल शान्ति पुरस्कार लगै शामिल छ जो उन लाइ पाकिस्तानै नारी शिक्षा कार्यकर्ता मलाला युसुफजई का सङ्ङ सम्मिलित रूप मैं प्रदान अरियाऽ हो।जानिए शांति का नोबेल जीतने वाले कैलाश सत्यार्थी को

पछ्याँण
भारताऽ मध्य प्रदेशाऽ विदिशा मैं जन्म्याऽ कैलाश सत्यार्थी 'बचपन बचाओ आन्दोलन' चलौनान्। उन पेशा ले वैद्युत इंजीनियर हन् पुइ लै उन ले २६ वर्षै उमर मैं पेशा छाड़िबरे नन्दिनाअन खिलाइ काम अद्द शुरू अर्याऽ थ्यो। अच्याल उन 'ग्लोबल मार्च अगेन्स्ट चाइल्ड लेबर' (बाल श्रमाऽ विरुद्ध वैश्विक अभियान) का अध्यक्ष लगै हुन्।

वर्तमान समय (अक्टुबर २०१४) मैं सत्यार्थी नयाँ दिल्ली मैं रनान्। उनरि मौ मैं उनरि घरवालि सुमेधा, चेला, ब्वारि तथा चेलि छन्। सामाजिक कामाऽ अलावा उन यक रामड़ा पाकशास्त्री (कुक) लगै हन्।

पुरस्कार एवं सम्मान
 सन् २०१५ :हार्वर्ड विश्वविद्यालयाऽ प्रतिष्ठित पुरस्कार "ह्युमेनीटेरियन पुरस्कार" बठेइ सम्मानित। यो पुरस्कार सब है पैली भारत मैं सत्यार्थी लाइ प्राप्त भयाऽ थ्यो। http://www.jagran.com/news/world-nobel-laureate-kailash-satyarthi-gets-prestigious-harvard-prize-13043103.html
 सन् २०१४: नोबेल शान्ति पुरस्कार
 सन् २००९: डिफेण्डर्स अफ डेमोक्रेसि पुरस्कार (अमेरिका)
 सन् २००८: अल्फान्सो कोमिन अन्तरराष्ट्रीय पुरस्कार (स्पेन)
 सन् २००७: इटली का सिनेट को स्वर्ण पदक
 सन् २००७: अमेरिका का स्टेट विभाग बठेइ 'आधुनिक दासता समाप्त अद्दाइ खिलाइ कार्यरत नायक' को सम्मान
 सन् २००६: फ्रीडम पुरस्कार (US)
 सन् २००२: वालेनबर्ग मेडल (मिशिगन विश्वविद्यालय द्वारा प्रदत्त)
 सन् १९९८: गोल्डेन फ्ल्याग पुरस्कार (नेदरल्याण्ड्स)
 सन् १९९५: रोबर्ट एफ केनेडी मानव अधिकार पुरस्कार (अमेरिका)
 सन् १९९५: ट्रम्पेटर पुरस्कार (अमेरिका)
 सन् १९९३: अशोक फेलो चुनीरैथ्या। (अमेरिका)

सन्दर्भअन

बाइल्लि सामग्रिइन


 नोबेल पुरस्कार विजेता कैलाश सत्यार्थी की प्रेरणाप्रद जीवनी।

श्रेणी:सन् १९५४ मी जन्म्याऽ मान्स
श्रेणी:ज्युना मान्स
श्रेणी:नोबेल पुरस्कार सम्मानित भारतीय‎
श्रेणी:मध्य प्रदेश का मान्स
श्रेणी:नोबल शान्ति पुरस्कार का प्राप्तकर्ता